
SC2009 –


REFERAT

privind acordarea ajutoarelor pentru încălzirea locuinţei cu energie termica furnizata în sistem centralizat pentru perioada ianuarie - aprilie 2009 

În contextul politicii Guvernului cu privire la protecţia socială a populaţiei, pentru perioada sezonului rece, prin modificarea adusă OUG nr.5/2003 privind acordarea de ajutoare pentru încălzirea locuinţei, precum şi a unor facilităţi populaţiei pentru lata energiei termice, prin OUG nr.57/06.09.2006 se propun măsuri de sprijin materializate în subvenţionarea energiei termice de către Guvern, respectiv prin acoperirea diferenţelor de preţ între preţul local, mai mare, şi preţul plătit de populaţie, precum şi prin acordarea de ajutoare pentru încălzirea locuinţei familiilor şi persoanelor singure cu venituri reduse.

Ţinând cont de gradul redus de suportabilitate din partea populaţiei al preţului majorat al energiei termice (pentru încălzire şi apă caldă) furnizată în sistem centralizat, se impune menţinerea de către Consiliul local al Municipiului Timişoara, pentru  perioada ianuarie – aprilie 2009, a sistemului de acordare a ajutoarelor suplimentare pentru încălzirea locuinţei, sistem care a avut un impact direct asupra familiilor defavorizate.

În temeiul prevederilor art.13 din OUG nr.57/2006 pentru modificarea OUG nr.5/2003 privind acordarea de ajutoare pentru încălzirea locuinţei, precum şi a unor facilităţi populaţiei pentru plata energiei termice, consiliile locale pot aproba din bugetele locale ajutoare pentru încălzirea locuinţei peste cele stabilite în condiţiile art. 5 şi 6 din actul normativ menţionat mai sus, cu respectarea tranşelor de venit. 


Având în vedere cele prezentate mai sus,

PROPUNEM:

1. Menţinerea valorii ajutoarelor sociale acordate suplimentar de către Consiliul Local al Municipiului Timisoara faţă de ajutoarele sociale acordate de Guvernul României, în condiţiile instituite prin HCL 449 / 18.12.2007 privind acordarea ajutoarelor pentru încalzirea locuintei cu energie termica furnizata în sistem centralizat pentru perioada ianuarie - aprilie 2009
2. Menţinerea preţului la energia termică furnizată şi facturată populaţiei de către S.C. COLTERM S.A Timişoara la valoarea de 162,62 lei/Gcal, stabilit prin HCL nr.449/18.12.2007 

